****

**ประกาศองค์การบริหารส่วนตำบลบ้านแท่น**

**เรื่อง การสรรหาและเลือกสรร เพื่อบรรจุแต่งตั้งเป็นพนักงานจ้างตามภารกิจ**

**ตำแหน่ง พนักงานขับรถยนต์ (รถบรรทุกขยะ)**

-------------------------------------------------------------------------

ด้วยองค์การบริหารส่วนตำบลบ้านแท่น อำเภอชนบท จังหวัดขอนแก่น มีความประสงค์

จะรับสมัครบุคคลเพื่อสรรหาและเลือกสรร เป็นพนักงานจ้างตามภารกิจ ตำแหน่ง พนักงานขับรถยนต์ (รถบรรทุกขยะ) จำนวน ๑ อัตรา อาศัยอำนาจตามประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับพนักงานจ้างขององค์การบริหารส่วนตำบล ข้อ ๑๘, ๑๙ ลงวันที่ 1 กรกฎาคม ๒๕๔๗ และมติคณะกรรมการพนักงานส่วนตำบลจังหวัดขอนแก่น (ก.อบต.จังหวัดขอนแก่น) ในการประชุมครั้งที่ 6 /๒๕47 เมื่อวันที่ ๒3 มิถุนายน ๒๕47 มีมติเห็นชอบกำหนดหลักเกณฑ์และเงื่อนไขเกี่ยวกับพนักงานจ้างสำหรับองค์การบริหารส่วนตำบล จึงประกาศรับสมัครบุคคลเพื่อสรรหาและเลือกสรร เป็นพนักงานจ้างตามภารกิจ โดยมีรายละเอียดดังนี้

**๑. ตำแหน่งที่รับสมัครสรรหาและเลือกสรร เป็นพนักงานจ้างตามภารกิจ จำนวน ๑ ตำแหน่ง ดังนี้**

- พนักงานขับรถยนต์ (รถบรรทุกขยะ) จำนวน ๑ อัตรา

**๒. คุณสมบัติของผู้มีสิทธิสมัคร**

**-** ผู้สมัครต้องมีคุณสมบัติทั่วไป และคุณสมบัติเฉพาะตำแหน่ง ดังนี้

**๒.๑ คุณสมบัติทั่วไป**

ผู้ซึ่งจะได้รับการจ้างเป็นพนักงานจ้างตามภารกิจ ต้องมีคุณสมบัติและไม่มีลักษณะต้องห้ามดังต่อไปนี้

๑. มีสัญชาติไทย

๒. มีอายุไม่ต่ำกว่า ๑๘ ปี และไม่เกิน ๖๐ ปี (นับถึงวันเปิดรับสมัคร)

๓. ไม่เป็นบุคคลล้มละลาย

๔. ไม่เป็นผู้มีกายทุพพลภาพ จนไมสามารถปฏิบัติหน้าที่ได้หรือไร้ความสามารถ จิตฟั่นเฟือนไม่สมประกอบ หรือเป็นโรคตามกำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

๖. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

/7.ไม่เป็นผู้เคย...

**-๒-**

๗. ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทาง

อาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ

๘. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือ

หน่วยงานอื่นของรัฐ

๙. ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นสำหรับพระภิกษุสามเณร ไม่สามารถสมัครสอบและไม่อาจให้เข้าสอบแข่งขันได้

**๒.๒ คุณสมบัติความรู้ความสามารถทั่วไปและความรู้เฉพาะตำแหน่ง**

ผู้สมัครสอบจะต้องเป็นผู้มีคุณสมบัติเฉพาะสำหรับตำแหน่งเท่านั้น ตามที่คณะกรรมการองค์การบริหารส่วนตำบลบ้านแท่นกำหนด แนบท้ายประกาศรับสมัครสอบ (ผนวก ก)

**๓.อัตราค่าตอบแทน**  ผู้สอบแข่งขันได้และได้ทำสัญญาจ้างกับทางองค์การบริหารส่วนตำบลบ้านแท่น จะได้รับอัตราค่าตอบแทนเดือนละ 9,400 บาท และจะได้รับเงินเพิ่มการครองชีพชั่วคราว ตามที่คณะกรรมการกลางพนักงานส่วนตำบลกำหนด

**๔.วัน เวลา สถานที่รับสมัคร และวิธีการรับสมัคร**

๔.๑ กำหนดการรับสมัครสรรหาและเลือกสรร **ระหว่างวันที่ 26 เดือน พฤศจิกายน พ.ศ. 2561 ถึงวันที่ 7 เดือน ธันวาคม พ.ศ. 2561 ตั้งแต่เวลา ๐๘.๓๐ น. – ๑๖.๓๐ น.** ณ องค์การบริหารส่วนตำบลบ้านแท่น (เว้นวันหยุดราชการ) และสามารถติดต่อสอบถามได้ที่องค์การบริหารส่วนตำบลบ้านแท่น อำเภอชนบท จังหวัดขอนแก่น ในวันและเวลาราชการ ทางหมายเลขโทรศัพท์ ๐-๔3-306-922

๔.๒ สถานที่รับสมัคร ผู้ประสงค์จะสมัครเข้ารับการคัดเลือก ให้มาสมัครด้วยตนเองและยื่น

ใบสมัครได้ที่ ที่ทำการองค์การบริหารส่วนตำบลบ้านแท่น อำเภอชนบท จังหวัดขอนแก่น ด้วยตนเอง

**๕.เอกสารและหลักฐานที่ใช้ในวันสมัครสอบ ดังนี้**

๑**.**รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน ๖ เดือน (นับถึงวันปิดรับสมัคร) จำนวน ๓ รูป (ให้เขียนชื่อ – สกุล หลังรูปด้วย)

๒.สำเนาบัตรประจำตัวประชาชน จำนวน ๑ ฉบับ

๓.สำเนาทะเบียนบ้าน จำนวน ๑ ฉบับ

๔.สำเนาวุฒิการศึกษาตรงกับคุณสมบัติเฉพาะตำแหน่งที่สมัครจำนวน 1 ฉบับ ทั้งนี้ผู้ที่ถือว่าเป็นผู้สำเร็จการศึกษาตามหลักสูตรของสถานศึกษาใดนั้นจะถือตามกฎหมาย กฎ หรือระเบียบเกี่ยวกับการสำเร็จการศึกษาตามหลักสูตรของสถานศึกษานั้น ๆ เป็นเกณฑ์ โดยจะต้องสำเร็จการศึกษาและได้อนุมัติจากผู้มีอำนาจอนุมัติภายในวันเปิดรับสมัครสอบ

๕.ใบรับรองแพทย์ ซึ่งแสดงว่าไม่เป็นโรคที่ต้องห้ามตามคุณสมบัติของพนักงานจ้าง

**/**ของประกาศ..

**-๓-**

ของประกาศมาตรฐานทั่วไปเกี่ยวกับพนักงานจ้าง ซึ่งออกให้ไม่เกิน ๑ เดือน นับแต่วันตรวจร่างกายจำนวน ๑ ฉบับ

6. มีหนังสือรับรองประสบการณ์การเป็นพนักงานขับรถยนต์มาแล้วไม่ต่ำกว่า 5 ปี (ถ้ามี)

7. ใบขับขี่รถเฉพาะบุคคล (บ.2)

8. สำเนาหลักฐานอื่น ๆ (ถ้ามี) เช่น ใบเปลี่ยนชื่อตัว ชื่อสกุล ทะเบียนสมรส เป็นต้น

**ทั้งนี้ในสำเนาหลักฐานทุกฉบับให้ผู้สมัครเขียนว่า “รับรองสำเนาถูกต้อง” และลงชื่อกำกับไว้ด้วย**

องค์การบริหารส่วนตำบลบ้านแท่น ไม่รับสมัคร ฯ พระภิกษุหรือสามเณรตามหนังสือที่ นว ๘๙/๒๕๐๑ ลงวันที่ ๒๗ มิถุนายน ๒๕๐๑ ออกตามความในข้อ ๕ ของคำสั่งมหาเถรสมาคม ลงวันที่ ๒๒ กันยายน ๒๕๒๑ หากสมัครแล้วบวชเป็นพระภิกษุหรือสามเณรในภายหลังระหว่างดำเนินการสรรหาและเลือกสรร ก็จะไม่อนุญาตให้เข้าห้องสอบ

**๖.ค่าธรรมเนียมในการสมัครสอบ**  ผู้สมัครสอบจะต้องเสียค่าธรรมเนียมในการสมัครสอบ จำนวน ๑๐๐.- บาท และจะไม่จ่ายคืนให้ไม่ว่ากรณีใด ๆ ทั้งสิ้น เว้นแต่มีการยกเลิกการสอบครั้งนั้นทั้งหมด เนื่องจากมีการทุจริต หรือส่อไปในทางทุจริต ให้จ่ายคืนค่าธรรมเนียมสอบให้กับผู้สมัครสอบมิได้มีส่วนเกี่ยวข้องกับการทุจริตหรือส่อไปในทางทุจริตนั้นได้

**๗.ระยะเวลาการจ้าง** ระยะเวลาการจ้างพนักงานจ้างตามภารกิจ องค์การบริหารส่วนตำบลบ้านแท่น จะทำสัญญาจ้างคราวละไม่เกิน ๔ ปี

**๘.ประกาศรายชื่อผู้มีสิทธิสรรหาและเลือกสรร วัน เวลา สถานที่สอบ และระเบียบเกี่ยวกับการสอบ**

การประกาศรายชื่อผู้มีสิทธิเข้าสรรหาและเลือกสรร วัน เวลา สถานที่สอบ และระเบียบเกี่ยวกับ

การสรรหาและเลือกสรร จะประกาศให้ทราบ ณ สำนักงานองค์การบริหารส่วนตำบลบ้านแท่น **ภายในวันที่ 11 เดือน ธันวาคม พ.ศ. ๒๕61**

**๙.หลักสูตรและวิธีการสอบแข่งขัน**

หลักสูตรและวิธีการสอบแข่งขันแบ่งเป็น ๓ ภาค คือ

๙.๑ ภาคความรู้ความสามารถทั่วไป ( ภาค ก ) ( ๑๐๐ คะแนน )

๙.๒ ภาคความรู้ความสามารถเฉพาะสำหรับตำแหน่ง ( ภาค ข ) ( ๑๐๐ คะแนน )

ทดสอบความรู้ความสามารถที่ใช้ในการปฏิบัติหน้าที่โดยเฉพาะ ตามที่ระบุไว้ในมาตรฐานกำหนดตำแหน่ง ( ผนวก ข )

๙.๓ ภาคความเหมาะสมกับตำแหน่ง ( ภาค ค ) สอบสัมภาษณ์ ( ๑๐๐ คะแนน )

ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติ

/การศึกษาประวัติ…

**-4-**

การศึกษาประวัติการทำงาน และพฤติกรรมที่ปรากฏทางอื่นของผู้เข้าสรรหาและจากการสัมภาษณ์เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ประโยชน์ในการปฏิบัติหน้าที่ความสามารถ ประสบการณ์ ท่วงทีวาจา อุปนิสัยอารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่น เป็นต้น

**๑๐.วัน เวลา สถานที่วิธีดำเนินการสอบแข่งขัน**

องค์การบริหารส่วนตำบลบ้านแท่น จะดำเนินการสอบข้อเขียนและสอบสัมภาษณ์ ในวันที่ 12 ธันวาคม 2561 ณ ที่ทำการองค์การบริหารส่วนตำบลบ้านแท่น ดังนี้

- สอบข้อเขียน ภาคความรู้ ความสามารถทั่วไป (ภาค ก.) เวลา ๐๙.๐๐ – ๑๐.๐๐ น.

- สอบภาคความรู้ ความสามารถที่ใช้เฉพาะตำแหน่ง (ภาค ข) เวลา ๑๐.๑๐ – ๑๑.๑๐ น.

และสอบปฏิบัติขับรถบรรทุกขยะ เวลา ๑๑.๓๐–๑๒.๐๐ น.

- สอบภาคความเหมาะสมกับตำแหน่ง (สอบสัมภาษณ์) เวลา ๑๓.๐๐ น.

**๑๑.เกณฑ์การตัดสิน**

ผู้ที่จะถือว่าเป็นผู้สอบแข่งขันได้ ต้องผ่านเกณฑ์การสอบในแต่ละภาค ไม่ต่ำกว่า ร้อยละ ๖๐


**๑๒.ประกาศผลสอบแข่งขันและขึ้นบัญชีผู้สอบแข่งขันได้** องค์การบริหารส่วนตำบลบ้านแท่น จะประกาศรายชื่อผู้ผ่านการสรรหาและเลือกสรรโดยเรียง ลำดับ ที่จากผู้สอบได้คะแนนรวมสูงสุดลงมาตามลำดับ ในกรณีที่ผู้สมัครได้คะแนนรวมสอบข้อเขียนภาคความรู้ความสามารถทั่วไปเท่ากัน จะให้ผู้ได้คะแนนภาคความสามารถเฉพาะตำแหน่งมากกว่าเป็นผู้อยู่ใน ลำดับที่สูงกว่า ถ้าคะแนนภาคความสามารถเฉพาะตำแหน่งเท่ากัน ให้ผู้ได้คะแนนภาคความเหมาะสมกับตำแหน่งมากกว่าเป็นผู้ที่อยู่ในลำดับสูงกว่า และถ้าคะแนนภาคความเหมาะสมกับตำแหน่ง เท่ากันอีก ให้ผู้ได้รับหมายเลขประจำตัวสรรหาก่อนเป็นผู้อยู่ในลำดับที่สูงกว่า **ในวันที่ 12 เดือน ธันวาคม พ.ศ. ๒๕61** **เวลา 15.30 น** ณ ป้ายประชาสัมพันธ์องค์การบริหารส่วนตำบลบ้านแท่น

การขึ้นบัญชีผู้สอบแข่งขันได้ กำหนดอายุไม่เกิน ๑ ปี นับตั้งแต่วันประกาศรายชื่อผู้สรรหาและเลือกสรร เว้นแต่มีการสอบแข่งขันในตำแหน่งเดียวกันอีก และได้ขึ้นบัญชีผู้ผ่านการสรรหาได้ใหม่แล้ว บัญชีผู้ผ่านการสอบแข่งขันครั้งนี้ถือเป็นอันยกเลิก

**๑๓.การสั่งจ้างและบรรจุแต่งตั้ง**  องค์การบริหารส่วนตำบลบ้านแท่น จะสั่งจ้างและแต่งตั้งผู้สอบแข่งขันได้ ตามลำดับที่ในบัญชีรายชื่อผู้ผ่านการสอบแข่งขันได้ โดยสั่งจ้างและแต่งตั้งผู้ที่ได้อันดับที่ ๑ ก่อน เว้นแต่ผู้ที่สอบได้อันดับที่ ๑ จะสละสิทธิ ก็จะดำเนินการจ้างผู้ที่อยู่ในอันดับต่อไป หากตรวจสอบภายหลังว่าผู้ใดมีคุณสมบัติไม่ถูกต้องตรงตามที่กำหนด องค์การบริหารส่วนตำบลบ้านแท่น อาจถอนรายชื่อนั้นออกจากบัญชีรายชื่อผู้สอบแข่งขันได้

/ จึงประกาศมา…

**-5-**

จึงประกาศมาให้ทราบโดยทั่วกัน

ประกาศ ณ วันที่ 14 เดือน พฤศจิกายน พ.ศ. ๒๕61

(ลงชื่อ)

(นายมนต์ชัย ดวงสว่าง)

นายกองค์การบริหารส่วนตำบลบ้านแท่น

**ผนวก ก.**

**แนบท้ายประกาศ องค์การบริหารส่วนตำบลบ้านแท่น เรื่อง รับสมัครสอบแข่งขันเพื่อบรรจุบุคคลเป็น**

**พนักงานจ้างตามภารกิจ ตำแหน่ง พนักงานขับรถยนต์ (รถบรรทุกขยะ)**

**ลงวันที่ ๑4 เดือน พฤศจิกายน พ.ศ. ๒๕61**

----------------------------------------------

**ตำแหน่ง พนักงานขับรถยนต์ (รถบรรทุกขยะ)**

**- ลักษณะงานที่ปฏิบัติ**

ปฏิบัติงาน ขับรถบรรทุกขยะบำรุงรักษา ทำความสะอาดรถบรรทุกขยะ และแก้ไขข้อขัดข้องเล็ก ๆ

น้อย ๆ ของรถบรรทุกขยะดังกล่าวและปฏิบัติงานตามที่ผู้บังคับบัญชามอบหมาย

**- คุณสมบัติเฉพาะตำแหน่ง**

๑. วุฒิการศึกษาไม่ต่ำกว่าชั้นมัธยมศึกษาตอนปลาย หรือเทียบได้ไม่ต่ำกว่านี้

๒. ได้รับใบอนุญาตขับขี่รถยนต์ประเภทที่ ๒ ตามกฎหมาย

๓. มีความรู้ความสามารถปฏิบัติงานเกี่ยวกับรถบรรทุกขยะและอื่น ๆ ที่เกี่ยวข้อง

**- อัตราค่าตอบแทน**

ได้รับค่าตอบแทน เดือนละ 9,400 .- บาท

**-ระยะเวลาการจ้าง ๔ ปี**